**Plán kontrolnej činnosti hlavnej kontrolórky obce Rosina na II. polrok 2018**

Obecné zastupiteľstvo v Rosine na svojom zasadnutí dňa 09.08.2018 schválilo uznesením č. 34/2018 plán kontrolnej činnosti hlavnej kontrolórky obce na II. polrok 2018 podľa predloženého návrhu.

Finančné kontroly a kontroly dodržiavania všeobecne záväzných právnych predpisov, nariadení a interných predpisov

1. Kontrola plnenia opatrení prijatých na nápravu nedostatkov a na odstránenie príčin ich vzniku zistených z kontrol ukončených v roku 2017.
2. Kontrola dodržiavania a uplatňovania VZN č. 3/2017 o dani z nehnuteľností, dani za psa, dani za predajné automaty a dani za nevýherné hracie prístroje plnenia rozpočtu čerpania mzdových prostriedkov v Obecnom úrade v Rosine.
3. Kontrola dodržiavania a uplatňovania VZN č. 1/2017 o výške a príspevku na čiastočnú úhradu nákladov, režijné náklady a podmienky úhrady v školskej jedálni  Základnej školy s materskou školou v Rosine.

Ostatné kontroly

1. Kontroly vykonávané podľa § 18f ods. 1 písm. h) zákona o obecnom zriadení ak o to požiada obecné zastupiteľstvo alebo starosta, ak vec neznesie odklad.
2. Kontrola plnenia uznesení Obecného zastupiteľstva v Rosine podľa § 18d ods. 1 zákona o obecnom zriadení.
3. Kontroly vykonávané z vlastného podnetu na základe poznatkov získaných pri výkone kontrolnej činnosti.

Ostatná kontrolná činnosť

1. Vypracovanie návrhu plánu kontrolnej činnosti na I. polrok 2019 v zmysle § 18f ods. 1 písm. b) zákona o obecnom zriadení.
2. Vypracovanie odborného stanoviska k návrhu rozpočtu obce na rok 2019 a viacročného rozpočtu na roky 2020 a 2021 v zmysle § 18f ods. 1 písm. c) zákona o obecnom zriadení.
3. Vypracovanie správ o vykonaných a ukončených kontrolách v zmysle § 18f ods. 1 písm. d) zákona o obecnom zriadení.

Postup kontrolnej činnosti bude vykonávaný v súlade s ustanoveniami Zákona č. 357/2015 Z. z. o finančnej kontrole a audite a o zmene a doplnení niektorých zákonov. Poradie vykonávania jednotlivých kontrol nemusí byť dodržané v zmysle predloženého plánu kontrolnej činnosti. Zmeny vo výkone kontroly môžu nastať v závislosti od závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

Spracovala: Ing. Mária Ciglanová

 hlavná kontrolórka obce Rosina

Návrh zverejnený v obci

Na úradnej tabuli: 27.06.2018 – 12.07.2018

Na internetovej stránke obce: 27.06.2018 – 12.07.2018

Schválený

Uznesením Obecného zastupiteľstva v Rosine č. 34/2018 dňa 09.08.2018.